CELEX: 62022CN0244
Language: sk
Date: 2022-04-06 00:00:00
Title: Vec C-244/22: Návrh na začatie prejudiciálneho konania, ktorý podal Fővárosi Törvényszék (Maďarsko) 6. apríla 2022 – NQ/Mara-Tóni Bt.

27.6.2022   
            
            
               SK
            
            
               Úradný vestník Európskej únie
            
            
               C 244/19
            
         
      Návrh na začatie prejudiciálneho konania, ktorý podal Fővárosi Törvényszék (Maďarsko) 6. apríla 2022 – NQ/Mara-Tóni Bt.
      (Vec C-244/22)
      (2022/C 244/24)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Fővárosi Törvényszék
      
         Účastníci konania pred vnútroštátnym súdom
      
      
         Žalobca: NQ
      
         Žalovaná: Mara-Tóni Bt.
      
         Vedľajší účastníci konania: Foudre Kft., Tasavill Bt.
      
         Prejudiciálne otázky
      
      
                  1.
               
               
                  Spadá podnik, ktorý bez úradného povolenia zamestná pracovníkov, ktorí skutočne vykonávajú prácu pre zadávateľa, ktorý si vypožičiava pracovnú silu, do pôsobnosti článku 3 ods. 1 písm. b) smernice 2008/104/ES (1)?
               
            
                  2.
               
               
                  Uplatňuje sa článok 3 ods. 1 písm. c) smernice 2008/104/ES na pracovníkov, ktorí majú pracovnoprávny vzťah s podnikom, ktorý ich v rámci subdodávateľskej zmluvy poskytne inému podniku na uskutočnenie prác, teda na spoločnosť, ktorá ich zamestnáva a ktorá zabezpečuje potrebné dodávky materiálov a náradia, ako aj dohľad nad výkonom práce?
               
            
                  3.
               
               
                  Ak žalobca a robotníci elektrikári majú vzhľadom na to, čo je vyššie uvedené, mať postavenie dočasných pracovníkov, možno ich považovať za hospodársky subjekt, teda za skupinu definovanú ako zamestnanci, ktorý vykonáva ekonomickú činnosť vo viacerých podnikoch po sebe, ktorých spoločníci patria do tej istej skupiny osôb, aj keď tieto podniky nedisponujú úradným povolením na to, aby mohli legálne ako poskytovateľ a odoberateľ legálne vykonávať činnosti spočívajúce v poskytovaní pracovnej sily, keďže už bolo spresnené, že pokiaľ ide o poskytovanie pracovnej sily, nejde o poskytovanie tovaru?
               
            
                  4.
               
               
                  V prípade, že títo pracovníci predstavujú hospodársky subjekt ako určitá skupina personálu, patria do pôsobnosti článku 1 ods. 1 smernice 2001/23/ES (2), bez ohľadu na skutočnosť, že ide o dočasných pracovníkov?
               
            
         (1)  Smernica Európskeho parlamentu a Rady 2008/104/ES z 19. novembra 2008 o dočasnej agentúrnej práci (Ú. v. EÚ L 327, 2008, s. 9).
      
         (2)  Smernica Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov
      (Ú. v. ES L 82, 2001, s. 16).